חוק למניעת הטרדות של מוקדי חירום, התשע"ו-2016
הצעת חוק פרטית, הכנסת ה-20
פורסם: ספר החוקים, חוברת 2552, עמ' 874, 2016-04-12T00:00:00+03:00
החוק למניעת הטרדות של מוקדי חירום, התשע"ו–2016 קובע כי המשטרה ורשות הכבאות רשאיות לחסום מספרי טלפון מהם מתבצעות הטרדות חוזרות ונשנות למוקדי החירום. בהתאם להימשכות ההטרדות רשאיות הרשויות האמורות - לסנן, לנתק באופן זמני ואף לנתק לצמיתות את מספרי הטלפון ובמקרים חריגים במיוחד - אף לחסום את המכשירים מהם התבצעו ההטרדות. עוד קובע החוק כי למיועדים לניתוק תינתן התראה מראש וזכות לשימוע. לבסוף, קובע החוק כי השר לביטחון פנים ימסור דיווח שנתי לוועדת החוקה הכולל את נתוני החסימות ביחס לכמות השיחות הנכנסות.